open-index/open-wikipedia-markdown huggingface dataset:
Luck by Chance

**Luck by Chance** on Zoya Akhtarin ohjaama ja käsikirjoittama intialainen draamaelokuva vuodelta 2009. Elokuva tuotti vain noin 4,5 miljoonaa dollaria, mutta sai positiiviset arvostelut monilta kriitikoilta. Elokuvassa vierailee monia Bollywood-tähtiä.

*Luck by Chance* kertoo näyttelijästä, joka saapuu Mumbaihin haaveenaan tulla elokuvatähdeksi.

## Näyttelijät

### Erikoisesiintymiset

## Lähteet

## Aiheesta muualla
*
Gloria (Von Hertzen Brothersin kappale)

"**Gloria**" on suomalaisen rock-yhtyeen Von Hertzen Brothersin kolmas singlejulkaisu albumilta *[[Stars Aligned]]*. Se julkaistiin Suomessa 30. toukokuuta 2011.

## Kappaleet
Jalkapallo kesäolympialaisissa 2016

**[[Jalkapallo]]ssa** kilpailtiin **[[kesäolympialaiset 2016|Rio de Janeiron 2016 kesäolympialaisissa]]** 26. kertaa. Kilpailut käytiin 3.–19. elokuuta. Miesten joukkueessa sai olla korkeintaan kolme yli 23-vuotiasta pelaajaa. Miesten turnauksen voitti isäntämaa Brasilia, joka voitti loppuottelussa Saksan rangaistuspotkukilpailun jälkeen. Kolmanneksi sijoittui Nigeria. Naisten turnauksen voitti Saksa, joka voitti loppuottelussa Ruotsin. Olympiapronssia saavutti Kanada. Saksa oli ainoa maa, joka saavutti mitalin kummassakin sarjassa.

## Kilpailupaikat
Jalkapallotapahtumat pidettiin viidellä eri kilpailupaikalla. Jokaisella viidellä stadionilla pelattiin myös vuoden 2014 jalkapallon MM-kisojen otteluita.

## Mitaliyhteenveto

## Mitalitaulukko

## Katso myös
* Jalkapallon maailmanmestaruuskilpailut 2014

## Lähteet

## Aiheesta muualla

*Jalkapallo Rio de Janeiron 2016 kesäolympialaisten ja -paralympialaisten virallisilla sivuilla
Golf kesäolympialaisissa 2016

**[[Golf]]issa** kilpailtiin **[[Kesäolympialaiset 2016|Rio de Janeiron 2016 kesäolympialaisissa]]** kolmatta kertaa, ensimmäisen kerran sitten vuoden 1904. Kilpailut käytiin 11.–20. elokuuta. Tapahtumia oli kaksi, joista toinen on miehille ja toinen naisille. Miesten turnauksen voitti brittiläinen Justin Rose ennen ruotsalaista Henrik Stensonia ja yhdysvaltalaista Matt Kucharia. Naisten turnauksen voitti eteläkorealainen Inbee Park. Toiseksi sijoittui uusiseelantilainen Lydia Ko ja kolmanneksi kiinalainen Feng Shanshan.

Kilpailupaikka oli Barran alueella sijaitseva Reserva Marapendi.

## Mitaliyhteenveto

### Kilpailut

## Lähteet

## Aiheesta muualla
* Golf Rio de Janeiron 2016 kesäolympialaisten ja -paralympialaisten virallisilla sivuilla
Voimistelu kesäolympialaisissa 2016

**[[Voimistelu]]ssa** kilpailtiin **[[Kesäolympialaiset 2016|Rio de Janeiron 2016 kesäolympialaisissa]]** 28:tta kertaa. Kilpailut käytiin 6.–21. elokuuta Arena Olympica do Riossa, jonne mahtui yleisöön 12&nbsp;000 henkeä.

## Mitalistit
### Telinevoimistelu
#### Miehet

#### Naiset

### Rytminen voimistelu

### Trampoliini

## Mitalitaulukko

## Lähteet

## Aiheesta muualla

*Voimistelu Rio de Janeiron 2016 kesäolympialaisten ja -paralympialaisten virallisilla sivuilla.
Käsipallo kesäolympialaisissa 2016

**[[Käsipallo]]ssa** kilpailtiin **[[kesäolympialaiset 2016|Rio de Janeiron 2016 kesäolympialaisissa]]** 14:ttä kertaa. Kilpailut käytiin 6.–21. elokuuta Centro Olímpico de Treinamenton neljännessä hallissa, jonne mahtuu yleisöön 12&nbsp;000 henkeä. Naisten turnauksen voitti Venäjä. Loppuottelussa se voitti Ranskan. Olympiapronssia saavutti Norja.

## Mitaliyhteenveto

## Mitalitaulukko

## Lähteet

## Aiheesta muualla
*Käsipallo Rio de Janeiron 2016 kesäolympialaisten ja -paralympialaisten virallisilla sivuilla.
Maahockey kesäolympialaisissa 2016

**[[Maahockey]]ssä** kilpailtiin **[[kesäolympialaiset 2016|Rio de Janeiron 2016 kesäolympialaisissa]]** 23:tta kertaa. Kilpailut käytiin 7.–20. elokuuta Centro Olímpico de Hockeyssä, jonne mahtuu yleisöä 10&nbsp;000 tai 5&nbsp;000 henkeä kentästä riippuen. Miesten turnauksen voitti Argentiina, jolle olympiakulta oli historian ensimmäinen. Loppuottelussa Argentiina voitti Belgian. Naisten turnauksen voitti Iso-Britannia, jolle olympiakulta oli myös sen historian ensimmäinen. Loppuottelussa Iso-Britannia voitti Alankomaat rangaistuskuljetuskilpailun jälkeen. Sekä naisissa että miehissä olympiapronssille sijoittui Saksa. Sekä naisten että miesten turnauksiin osallistui 12 maajoukkuetta.

## Mitaliyhteenveto

## Lähteet

## Aiheesta muualla
*Maahockey Rio de Janeiron 2016 kesäolympialaisten ja -paralympialaisten virallisilla sivuilla.
Teersalo

**Teersalo** on kylä Livonsaaren etelärannalla Velkualla, Naantalin kaupungissa. Teersalossa on omakoti- ja rivitaloaluetta ja asukkaita on noin 100. Teersalossa sijaitsee suurin osa Livonsaaren palveluista ja yhdessä Palvan saaren kanssa se muodostaa suurimman osan Velkuan palveluista.

Teersalossa sijaitsi ennen Länsi-Rannikon Kala Oy:n kalasatama. Vuonna 2005 käytössä oli vielä pakasteluolat kaloille. Teersalossa järjestettäviä kesätapahtumia ovat muun muassa Velkuapäivät, Muinaistulien yö ja Salakuljettajan yö.

## Palvelut
Teersalossa sijaitsevat kaupalliset palvelut kuten pieni kauppa, posti ja kaksi ravintolaa: 140-paikkainen Wanha Salakuljettaja ja 180-paikkainen Rantaklubi. Alueella sijaitsevassa Palvelukeskus Kummelissa on Naantalin kaupunginkirjaston sivukirjasto Velkuan kirjasto, päiväkoti, terveysasema, lounaskahvila, palveluasuntoja ja kaupungin yhteispalvelupiste. Lisäksi Teersalossa on vierasvenesatama, polttoaineautomaatti veneille ja autoille, sekä Naantalin kaupungin ylläpitämä uimaranta, matonpesupaikka ja leikkikenttä.

Ravintola Wanhan Salakuljettajan terassialueella on esiintymislava, jossa kesäisin esiintyy tunnettuja artisteja. Ravintola ylläpitää Teersalon vierasvenesatamaa, johon kuuluu myös viisi kesällä 2017 valmistunutta vuokramökkiä.

## Liikenne

Teersaloon mantereelta johtava tie on yhdystie 1931 eli Velkuantie. Tie päättyy Teersalon lossirantaan, josta matka jatkuu lossilla Palvan saareen 1 kilometrin pituista lossireittiä pitkin. Lossi pystyy kuljettamaan noin 10 henkilöautoa kerralla. Teersaloon kulkee TLO:n linja-autoreitti Turusta, Raision ja Maskun kautta. Lisäksi Teersalosta on palveluliikennelinja Naantaliin. Yhteysalus M/S Kivimo liikennöi Teersalosta sen eteläpuolisiin lähisaariin. Teersalosta on päässyt myös Taivassalon Hakkenpäähän kesäisin Merenkulkulaitoksen yhteysaluksella. Reitti on osa Saariston Rengastietä.

## Puistot
Teersalossa sijaitsee kaksi puistoa. Rantapuisto valmistui kesällä 2007 Teersalon rantaan. Sen alueelle on istutettu painolastikasveja, esihistoriallisella tai keskiajalla Suomeen saapuneita kasveja sekä alkuperäiskasveja. Alueelle rakennettiin pieni tori. Torin laatoissa on merensinistä sävyä ja kivien sekä kasvien asettelu toistaa saariston merenrantaa. Kasvilajeja puistossa on yli 35, joista suurin osa perennoita, mutta myös muutamia puita ja pensaita löytyy. Puistossa kasvavia lajeja ovat muun muassa masmalo, maahumala ja verikurjenpolvi.

Palvelukeskus Kummelin rannassa on vuonna 2001 rakennettu pieni saaristokasvitarha. Puutarhassa on saariston niityillä ja kedoilla esiintyviä kasveja istutettuina kasvipenkkeihin. Paikalle on pystytetty opastaulu, jossa kerrotaan eri luonnonkasveista.

## Lähteet

## Aiheesta muualla
* Velkua, Teersalon rantavyöhykkeen kehittämissuunnitelma Naantali kaupunki
Major League Baseball -kausi 2001

**Major League Baseball -kausi 2001** oli baseballin Major Leaguen kausi, joka alkoi 1. huhtikuuta 2001. Se päättyi Arizona Diamondbacksin voittoon New York Yankeesistä. Kauden All-Star-ottelu pelattiin 10. heinäkuuta Safeco Fieldillä Seattlessa, ja siinä voittajaksi selvisi American League 4–1. Ottelun MVP oli Cal Ripken, Jr.

## Runkosarjan sarjataulukot

*Asteriskilla merkityt joukkueet valittiin jatkoon villillä kortilla.

## Postseason

## Lähteet
*Baseball-Reference.com, American Leaguen tilastot
*Baseball-Reference.com, National Leaguen tilastot
*Baseball almanakka - 2001 All-Star Game
Teloittaja (elokuva)

**Teloittaja** (*Avenging Force*) on vuonna 1986 ensi-iltansa saanut yhdysvaltalainen toimintaelokuva, jonka pääosaa näyttelee Michael Dudikoff. Elokuva oli alun perin tarkoitettu jatko-osaksi vuoden 1985 elokuvalle Invasion U.S.A., mutta Chuck Norris kieltäytyi osallistumasta. Sen sijaan se tehtiin erillisenä elokuvana, jossa päähahmoilla on silti samat nimet.

## Juoni
Entinen CIA-agentti Matt Hunter viettää rauhallista elämää siskonsa Saran kanssa maatilallaan isoisän kanssa. Matt ja Sarah matkaavat isoisänsä kanssa Mattin ystävän Larryn luokse, joka pyrkii poliitikoksi. Festivaaleilla joukko terroristia yrittävät murhata hänet, mutta epäonnistuvat. Larryn poika saa surmansa. Matt ottaa yhteyttä CIA:n päämajaan, jossa hän saa kuulla lisää terroristeista ja ihmismetsästyksen jäsenistä. Matt ei ota tehtävää vastaan riskien takia. 

Myöhemmin Matt ja Larry ajavat kaatopaikalle, jossa heitä odottaa joukko terroristeja. Miehet pieksevät kaikki lukuun ottamatta yhtä, joka pääsee karkuun. Tilanne saa paikalle neljä ihmismetsästäjää, jotka ottavat homman haltuun monen terroristin epäonnistuttua tappamaan Larryn. Samana iltana ihmismetsästäjät hyökkäävät Mattin maatilalle ja polttavat talon ja saavat tapettua Larryn ja hänen perheensä. Metsästäjät ottavat Saran vangiksi ja lyövät Mattin tajuttomaksi. Seuraavana iltana Matt menee pieneen kylään etsimään siskoaan. Löydettyään hänet he pakenevat läheiselle suolle, kun samaan aikaan ihmismetsästäjät pukevat naamionsa, varusteensa ja lähtevät takaa-ajamaan heitä. Seuraavana aamuna Matt herää pieneen takaa-ajajan ääneen. Matt käy pienen kamppailun hänen kanssaan ja saa tämän kuoliaaksi terävään puunrunkoon. Seuraavana hän käy kamppailun lihaksikkaan vastustajan kanssa. Matt jää pahasti alakynteen, mutta saa otteen ja ampuu käsijousella vastustajaa rintaan. Kolmas takaa-ajaja löytää heidät, jossa hän ampuu haulikolla heitä, ja Sarah saa pienen osuman. Matt käy kamppailun kolmannen jäsenen kanssa, jolloin hän iskee puukon tämän rintaan. Matt ja Sarah ovat melkein päässeet turvaan, kunnes neljäs ja viimeinen jäsen nousee joen pinnasta kuristaen Mattia, mutta Matt iskee veitsellä hänen jalkaan ja hän pakenee.

Matt saapuu viimeisen jäsenen kartanolle, jossa he käyvät kamppailun viimeisen kerran. Matt onnistuu tappamaan hänet ja poistuu paikalta. Sairaalassa Matt käy katsomassa Sarahia, jossa myös CIA jäsenet ovat ja onnittelevat Mattia työstä. Matt sanoo että salainen palvelu tiesi ainoastaan Larryn perheen piileskelevän maatilalla, ja hän epäilee että joku agenteista levitti tietojaan jäsenille ja olevan myös viides jäsen. Matt kertoo jatkavansa taistelua ja etsintöjään elokuvan lopussa.

## Arvioita
*[[Video-opas|Video-oppaassa]]* vuodelta 1994 Bello Romano sanoo elokuvan tarjoavan ”väkivaltaa ja raakaa ihmismetsästystä alan harrastajille” ja antaa sille kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla
* 
* 
*
Vanjoki

**Vanjoki** on kylä Vihdissä, samannimisen joen varrella. Kylä kuuluu Vihdin Jokikunnan kyläkeskuksen vaikutusalueeseen ja sen naapurikyliä Vihdissä ovat niin ikään Jokikunnan kyläryhmään kuuluvat Härtsilä, Pakasela ja Kaharla. Kylän kautta kulkee Jokikunnalta Pusulan Koisjärvelle johtava yhdystie 1223.

## Lähteet
Judo kesäolympialaisissa 2016

**[[Judo]]ssa** kilpailtiin **[[Kesäolympialaiset 2016|Rio de Janeiron 2016 kesäolympialaisissa]]** 13:tta kertaa. Kilpailut käytiin 6.–12. elokuuta Centro Olímpico de Treinamenton kolmannessa hallissa, jonne mahtui 10&nbsp;000 katsojaa. Tapahtumia oli 14, joista seitsemän oli miehille ja seitsemän naisille. Menestynein maa oli Japani, joka voitti kolme kultaa ja yhteensä 12 mitalia.

## Mitalitaulukko

## Mitalistit
Lähde: Rio2016
### Miehet

### Naiset

## Lähteet

## Aiheesta muualla
*Judo Rio de Janeiron 2016 kesäolympialaisten ja -paralympialaisten virallisilla sivuilla.
American Ninja 5

**American Ninja 5** on vuonna 1993 ensi-iltansa saanut yhdysvaltalainen toimintaelokuva, jonka pääosassa nähdään David Bradley. Elokuva on *American Ninja* -sarjan viimeinen osa.

## Aiheesta muualla
*
Jääpallon SM-sarja 1961

**Jääpallon SM-sarja kaudella 1960-1961** pelattiin kymmenen joukkueen yksinkertaisena sarjana. Sarjan päättyessä mitalikolmikko oli sama jo kuudetta kertaa peräkkäin, järjestys tosin vaihteli. OPS voitti mestaruuden. KUV oli hopealla ja Veiterä pronssilla. VPS oli neljäntenä tasapisteissä KUV:n ja Veiterän kanssa.

## Mestaruussarja
### Sarjataulukko

### Ottelut

Uusinta putoamisesta: Vastus - HIFK 2-1.
HIFK ja LrPT putosivat sarjasta. Tilalle nousivat Mikkelin Palloilijat ja Vasa IFK.

### Yleisömäärät

## Suomen-mestarit
OPS: Aarne Hyvönen, Jorma Ollanketo, Veijo Saariaho, Juhani Turpeenniemi, Pauli Heiskanen, Matti Kovalainen, Raimo Kaarela, Heikki Ollikainen, Seppo Alatalo, Alpo Aho, Seppo Yliluoma, Jorma Kukkonen, Kalevi Härmä ja Raimo Okkonen. Valmentaja: Reino Arvola

## Lähteet
* Voitto Raatikainen: Talviurheilun sankarit, Arvi A. Karisto Oy 1977
* Suomen Palloliiton toimintakertomus 1961 

### Viitteet
Jääpallon SM-sarja 1962

**Jääpallon Suomen mestaruus kaudella 1961–1962** ratkaistiin yksinkertaisessa sarjassa. Oulun Palloseura voitti kolmannen peräkkäisen mestaruutensa. Hopealle sijoittui Oulun Luistinseura, jolle mitali oli ensimmäinen. KUV sijoittui pronssille ennen Vastusta paremman maalieron turvin. Myös sarjanousija MP oli vain pisteen huonompi kuin pronssijoukkue. Yksi edellisten kausien suurista, Lappeenrannan Veiterä, joutui taistelemaan jopa sarjapaikastaan. Vaasalaisseuroille kausi oli murheellinen, sekä VPS että VIFK putosivat sarjasta. OTP oli yhden pisteen verran putoamisviivan yläpuolella ja WP-35 säilytti sarjapaikkansa uusintaottelun jälkeen. VPS ei jatkanut putoamisen jälkeen enää jääpallotoimintaansa.

## Mestaruussarja
### Sarjataulukko

### Ottelut

#### Uusinta sarjassa säilymisestä

VPS ja VIFK putosivat sarjasta. Suomensarjasta nousivat Viipurin Reipas ja Lappeenrannan Pallo.

### Yleisömäärät

Yleisömäärät kerätty Helsingin Sanomien otteluraporteista

## Suomenmestarit
**OPS:n joukkue** Jaakko Reiniharju, Jorma Ollanketo, Tuomo Kilponen, Raimo Okkonen, Pauli Heiskanen, Matti Kovalainen, Raimo Kaarela, Heikki Ollikainen, Seppo Alatalo, Juhani Turpeenniemi, Alpo Aho, Jorma Kukkonen, Kalevi Härmä ja Heikki Forsman. Valmentaja: Reino Arvola

## Lähteet
* Voitto Raatikainen: Talviurheilun sankarit, Arvi A. Karisto Oy 1977
* Pekka Anttinen: Vuosisata jääpalloa, 2011
* MMM 1963
* Suomen Palloliiton toimintakertomus 

### Viitteet

## Aiheesta muualla
* Elonet: Finlandia-katsaus 576 (1962) - Mestaruussarjan ottelu KUV - WP-35, 31.12.1961 Helsingin Veldromilla, filmi alusta 4:20
Jääpallon SM-sarja 1963

**Jääpallon SM-sarja kaudella 1962-1963** ratkaistiin yksinkertaisessa sarjassa. Oulun Palloseura voitti mestaruuden, joka oli sille jo neljäs perättäinen. Veitsiluodon Vastus sijoittui hopealle. Mitali oli seuran ensimmäinen, ja ensimmäinen Lappiin mennyt jääpallomitali. WP-35 saavutti pronssia. Maalikuninkuuden voitti OTP:n Kalevi Pirkola 18 osumallaan.

## Mestaruussarja
### Sarjataulukko

### Ottelut

MP ja Reipas putosivat sarjasta.

## Suomenmestarit
**OPS:n joukkue:** Jaakko Reiniharju, Pentti Ollikainen, Tuomo Kilponen, Raimo Okkonen, Pauli Heiskanen, Matti Kovalainen, Raimo Kaarela, Heikki Ollikainen, Seppo Alatalo, Juhani Turpeenniemi, Alpo Aho, Jorma Kukkonen, Kalevi Härmä, Kari Poikolainen, Aarne Palosaari, Seppo Kovala ja Juhani Veivo. Valmentaja: Reino Arvola

### Yleisömäärät

Yleisömäärät kerätty Helsingin Sanomien otteluraporteista

## Nousukarsinta
Suomensarja pelattiin kolmessa lohkossa ja lohkovoittajat pelasivat yksinkertaisen sarjan noususta SM-sarjaan.

SM-sarjaan nousivat HIFK ja VIFK.

## Lähteet
* Voitto Raatikainen: Talviurheilun sankarit, Arvi A. Karisto Oy 1977
* MMM 1964
* Palloliiton toimintakertomus
Jääpallon SM-sarja 1964

**Jääpallon Suomenmestaruus kaudella 1963-1964** ratkaistiin yksinkertaisessa sarjassa. Tasaisen sarjan mestaruuden voitti Oulun Palloseura. OPS:n mestaruus oli viides perättäinen. Nousijajoukkue Vasa IFK jäi hopealle pisteen päähän OPS:sta. OLS sai pronssia paremman maalieron turvin ennen KUV:a. Sarjan keskivaiheilla Vastus ja LaPa olivat pisteen pronssijoukkuetta heikompia. Lappeenrantalaisseurojen keskinäinen paremmuus vaihtui, LaPa oli ensimmäistä kertaa Veiterää parempi, LaPa pysyi kaupungin ykkösseurana vuoteen 1976 asti. Putoamisviivan yläpuolelle mahtui vielä WP-35 ennen HIFK:ta ja OTP:ta. HIFK:n sarjapaikka tosin säilyi sarjan laajentamisen ansiosta. Vastuksen Pertti Tammilehto oli paras maalintekijä tehtyään 15 maalia.

## Mestaruussarja
### Sarjataulukko

### Ottelut

Suomensarjasta nousivat MP ja SePS.
HIFK ja OTP putosivat sarjasta, mutta seuraavalla kaudella sarjaa laajennettiin ja kahdesta paikasta järjestettiin karsinta ennen seuraavan kauden alkua. Karsinnoissa HIFK voitti Akilleksen ja Oulun Tarmo voitti OTP:n. Näin HIFK:n sarjapaikka säilyi.

### Yleisömäärät

Yleisömäärät kerätty Helsingin Sanomien otteluraporteista

## Suomen mestarit
**OPS:n joukkue:** Jaakko Reiniharju, Pentti Ollikainen, Tuomo Kilponen, Matti Kovalainen, Jorma Ollanketo, Kari Poikolainen, Raimo Kaarela, Kalevi Härmä, Seppo Alatalo, Taisto Horneman, Veli Kalaoja, Seppo Kemppainen, Heikki Ollikainen ja Kimmo Palmas. Valmentaja: Reino Arvola

## Lähteet
* Voitto Raatikainen: Talviurheilun sankarit, Arvi A. Karisto Oy 1977
* Palloliiton toimintakertomus
Cash Cash

**Cash Cash** on yhdysvaltalainen elektronista tanssimusiikkia tekevä yhtye Roselandista, New Jerseystä. Yhtyeeseen kuuluvat Jean Paul Makhlouf, Alexander Luke Makhlouf sekä Sam Frisch.

## Diskografia
**Take It to the Floor* (2008)
**Love or Lust* (2011)
**The Beat Goes On* (2012)
**Blood, Sweat & 3 Years* (2016)
**Say It Like You Feel It* (2021)
Biakinpöllönen

**Biakinpöllönen** (*Otus beccarii*) on pöllöihin kuuluva lintu. Se on endeeminen Papuassa Geelvinkin lahdessa olevilla Biak-Supioriin kaksoissaarilla. Sen levinneisyys on hyvin pieni ja sen elinalue on tuhoutumassa.

Biakinpöllönen on yleisväriltään ruskea ja yläselkää lukuun ottamatta raidallinen. Silmäkulmat ovat vaaleat ja päässä on korvatupsut. Rinta ja vatsa ovat vaaleanruskeat tai punaruskeat. Lajin elinympäristöä ovat tiheät metsät myös asutuksen lähellä. Biakinpöllönen on yöaktiivinen ja syö hyönteisiä.   

## Lähteet

*Biakinpöllönen BirdLife 
*Owl pages
Biak

**Biak** on pieni saari Cenderawasihinlahdessa Indonesian Papuan maakunnan pohjoisrannikon lähellä, Uuden-Guinean luoteispuolella. Biak on saaristonsa suurin saari, ja sen luona on paljon atolleja, riuttoja ja koralleja.

Saaren suurin asutuskeskus on Kota Biak saaren etelärannikolla. Muuten saari on harvaan asuttu, ja siellä on pieniä kyliä.

Biak kuuluu Biakinsaariin (*Kepulauan Biak*). Siellä on sattunut maanjäristys 1996.
José Gervasio Artigas

**José Gervasio Artigas** (19. kesäkuuta 1764 – 1850) on Uruguayn kansallissankari. Hän osallistui tapahtumiin jotka edelsivät itsenäistymistä, vaikka ei kuulunut entisistä asetovereistaan muodustuneeseen varsinaiseen 33 kapinallisen joukkoon.

Artigas kasvoi varakkaassa perheessä ja oppi ratsastamaan työskennellessään karjapaimenena perheen maatilalla Uruguayn maaseudulla. Hän liittyi armeijaan 1790-luvulla ja hänet sijoitettiin rajavartiojoukkoihin Uruguayn ja Brasilian väliselle rajalle.  Hän osallistui Buenos Airesin ja Montevideon taisteluihin, haavoittui ja jäi sotavangiksi. Helmikuussa 1811 hän pääsi eroon armeijasta ja liittyi vapaustaistelijoihin. Hänen johdollaan vapaustaistelijat antoivat Mercedesin julistuksen ja löivät espanjalaiset Las Piedrasin taistelussa.
Artigas joukkoineen piiritti Montevideota toukokuusta lokakuuhun 1811. Espanjalaiset kutsuivat Portugalin apuun. Kenraali Artigas, hänen 3000 sotilastaan ja 13000 siviiliä asettuivat leiriin Uruguay-joen varrelle Ayuín kaupunkiin. Tätä on pidetty ensimmäisenä Uruguayn kansakunnan syntyyn liittyvänä tapahtumana. Espanjalaiset ja portugalilaiset joukot pysyivät asemissaan vuoteen 1812 asti.

Vuonna 1815 Artigas osallistui Argentiinan itsenäisyyskongressiin, missä Espanjan siirtomaiden itäiset provinssit (nykyinen Uruguay) julistautuivat itsenäiseksi liittovaltioksi. Portugali valtasi Itäiset provinssit, ja Artigas joutui vetäytymään Paraguayhin vuonna 1821. Siellä hän pysyi sivussa politiikasta. Vuonna 1845 hänelle tarjottiin mahdollisuutta palata, mutta hän kieltäytyi.

José Gervasio Artigasin syntymäpäivä, 19. kesäkuuta, on nykyisin kansallinen juhlapäivä. Hänen mukaansa on nimetty kouluja, rakennuksia, muistomerkkejä, kaupunki, yksi Uruguayn maakunnista ja tukikohta Antarktiksella.

## Lähteet

## Aiheesta muualla
Canelones (departementti)

**Canelones** on yksi Uruguayn departementeista. Sen pääkaupunki on Canelones ja suurin kaupunki Ciudad de la Costa.
Departementin pinta-ala on 4&nbsp;536 km² ja vuonna 2009 arvioitu väkiluku oli 520&nbsp;240 henkeä, joten se on väkiluvultaan Montevideon jälkeen Uruguayn toiseksi suurin departementti. 

Monet Canelonesin kaupungeista, kuten Santa Lucía, Canelones ja Las Piedras, perustettiin jo 1700-luvulla. Alueelle asettui eurooppalaisia maahanmuuttajia Kanariansaarilta, Itävallasta ja Italiasta. Italialaiset aloittivat viiniviljelyn, ja nykyisin maakunnassa on suurin osa Uruguayn viinitarhoista.

Maakunta on saanut nimensä canelon-puusta (*[[Rapanea laetevirens]]*), jota siellä kasvaa runsaasti.

## Lähteet

## Aiheesta muualla
Colonia (departementti)

**Colonia** on yksi Uruguayn departementeista. Sen pääkaupunki on Colonia del Sacramento.
Departementin pinta-ala on 6&nbsp;106 km² ja vuonna 2009 arvioitu väkiluku oli 120&nbsp;850 henkeä.

Colonia sijaitsee Uruguayn lounaiskolkassa Argentiinan vastaisella rajalla, ja se on ollut strategisesti tärkeä portugalilaisille ja espanjalaisille 1600-luvulta asti. Pääkaupunki Colonia del Sacramento on Unescon maailmanperintökohde, ja suuri osa alueen matkailusta keskittyy sinne. Carmelon kaupunki tunnetaan viineistään. Se on ainoa José Gervasio Artigasin perustama kaupunki.

## Lähteet

## Aiheesta muualla
Ciudad de la Costa

**Ciudad de la Costa** on kaupunki Uruguayssa, Río de la Platan rannalla. Vuonna 2011 sen asukasluku oli noin 95&nbsp;000, mikä teki siitä Uruguayn kolmanneksi suurimman kaupungin.

Kaupunki koostuu pienten rantalomakohteiden ketjusta, jotka levittäytyvät pitkin rannikkoa pääkaupunki Montevideon itäpuolella. Vakinaisten asukkaiden lisäksi kaupunkiin virtaa joka kesä väkeä sekä Montevideosta että Argentiinan puolelta. Uruguayssa vuosittain käyvistä kahdesta miljoonasta turistista noin 80 % tähtää rannikolle. Turisteja houkuttaa rannikon hiekka, joka on toisaalta myös uhka: huonosti suunnitellut rakenteet altistavat kaupunkia sekä eroosiolle että sedimentaatiolle.

## Lähteet

## Aiheesta muualla
Pauli Leinikki

**Pauli Olavi Leinikki** (18. syyskuuta 1941 Kotka – 13. helmikuuta 2024 Vélez-Málaga) oli suomalainen virologian tutkija.

Leinikki kirjoitti ylioppilaaksi Helsingissä Maunulan yhteiskoulusta. Hän valmistui 1972 Helsingin yliopistosta lääketieteen ja kirurgian tohtoriksi. Hänet nimitettiin 1987 Kansanterveyslaitoksen tutkimusprofessoriksi. Hän on ollut Tampereen yliopiston biolääketieteen virologian apulaisprofessori, vuosina 1980–1984 biolääketieteen laitoksen johtaja.

Leinikki oli ensimmäisiä suomalaisia hi-viruksen tutkijoita, ja hän työskenteli vuonna 2011 Venäjällä hivin ehkäisyn parissa, muun muassa arvioimassa Barentsin alueen hiviä ehkäisevän ohjelman tilannetta, sillä hänen mukaansa epidemia leviää siellä kaikkein nopeimmin.

Leinikki on haudattu Hietaniemen hautausmaalle Helsinkiin.

## Palkinnot ja tunnustukset
*Latvian tiedeakatemian kunniatohtori

## Lähteet
San José (departementti)

**San José** on yksi Uruguayn departementeista. Sen pääkaupunki on San José de Mayo.
Departementin pinta-ala on 4&nbsp;992 km² ja vuonna 2009 arvioitu väkiluku oli 109&nbsp;670 henkeä.

San José sijaitsee Uruguayn eteläosassa. Siellä on kaksi noin 30&nbsp;000 asukkaan kaupunkia, Ciudad del Plata ja pääkaupunki San José de Mayo. Näiden lisäksi maakunnassa on lukuisia muutaman tuhannen asukkaan pikkukaupunkeja, joiden joukossa on rantalomakohteita kuten Quinta del Horno.

## Lähteet

## Aiheesta muualla
Metal Gear Rising: Revengeance

**Metal Gear Rising: Revengeance** on Platinum Gamesin kehittämä ja Konamin julkaisema ''Metal Gear'' -pelisarjan videopeli. Peli julkaistiin PlayStation 3:lle ja Xbox 360:lle helmikuussa 2013.

Pelin päähahmona on sarjan aiemmista osista tuttu Raiden kyborgininjan muodossa. Siinä missä aiemmat sarjan osat panostivat hiiviskelytoimintaan, *Rising* on huomattavasti nopeatempoisempi hack and slash -tyylinen toimintapeli.

Alun perin tarinan oli tarkoitus sijoittua sarjan toisen ja neljännen osan välille, mutta pelin kehittäjän vaihduttua myös tarinan ajankohta vaihdettiin. Risingin tarina sijoittuu *[[Metal Gear Solid 4: Guns of the Patriots]]in* jälkeiseen tulevaisuuteen, jossa kyborgit ovat yleinen näky taistelukentillä.

## Kehitys
Peli julkistettiin virallisesti vuoden E3 2009 -tapahtumassa nimellä *Metal Gear Solid: Rising*. Ensimmäisten tietojen mukaan pelin kehittäjänä olisi ollut Konamin Kojima Productions. Kuitenkin pelin kehitystyössä nousi esiin ongelmia ja kehitystiimi ei ollut tyytyväinen. Vuoden 2010 lopulla Hideo Kojima oli jo valmis peruuttamaan pelin julkaisun, mutta hän silti piti pelin ideoista ja halusi niiden pysyvän hengissä. Tällöin pelin kehitystyö päätettiin siirtää Platinum Games -pelitalolle.

Joulukuussa 2011 pidetyssä Spike Video Game Awards -tapahtumassa ilmoitettiin kehittäjän vaihtumisesta virallisesti, ja pelille oli annettu uusi nimi *Metal Gear Rising: Revengeance*.

## Lähteet

## Aiheesta muualla
* 
* INTERVIEW : The Truth Behind RISING - Hideo Kojiman ja muiden kehittäjien haastattelu pelin kehitystyöstä Konamin virallisella YouTube-kanavalla
Bandyliigakausi 1996–1997

**Jääpallon Bandyliiga kaudella 1996-1997** pelattiin kahdessa vaiheessa. Ensin pelattiin yksinkertainen alkusarja, jonka jälkeen kahdeksan parasta joukkuetta pelasivat kaksinkertaisen valioliigan, jossa joukkueiden runkosarjan keskinäisten ottelujen tulokset jäivät voimaan. Loput joukkueet pelasivat bandyliigan jatkosarjassa, jossa pelasi lisäksi 1.divisioonan parhaat joukkueet. Valioliigan kuusi parasta ja jatkosarjan kaksi parasta selviytyivät pudotuspeleihin. Sarjasysteemi mahdollisti sen, että teoriassa 1.divisioonan seurakin saattoi voittaa mestaruuden.

Liiga pelattiin 11 joukkueen kesken, edellisen kauden liigajoukkueista puuttui PaSa Bandy. Bandyliigan runkosarjaa hallitsivat Suomen jääpallon huipulle nousseet joukkueet, ToPV oli ykkönen ja Narukerä kakkonen. ToPV:n menestystä ei enää voinut pitää yllätyksenä, se lähtikin kauteen yhtenä mestarisuosikkina. Valioliigassa Botnia kuitenkin ohitti molemmat joukkueet ja sijoittui ykköseksi. Sarjan kärkinelikko Botnia, ToPV, WP-35 ja Narukerä erottuivat sarjassa selkeästi muista, ja kaikki neljä selviytyivät myös välieriin selvillä voitoilla puolivälierävastustajistaan. 

Välierät muotoutuivat jännittäviksi. Edelliskauden finalistit WP-35 ja ToPV kisasivat toisesta finaalipaikasta. Kaikki ottelut päättyivät kotivoittoihin, joten ToPV eteni finaaliin voitoin 2-1. Toisessa välieräparissa Botnian ja Narukerän kesken päädyttiin myös kotivoittoihin kahdessa ensimmäisessä ottelussa. Kolmannessa ratkaisevassa ottelussa ratkaisu haettiin jatkoajalta asti, Botnia meni lopulta 5-3 voitollaan finaaliin, ja ensimmäistä kertaa mitalipeleihin selvinnyt Narukerä jäi pronssiotteluun.

Pronssiottelussa WP-35 otti pronssit 3-1 voitolla. Loppuottelu Botnian ja ToPV:n kesken muotoutui jännittäväksi. Botnia oli parempi maalein 4-3, ja jätti torniolaiset hopealle.

Bandyliigan jatkosarjassa 1.divisioonan seura Kulosaaren Vesta osoitti olevansa liigatasoa, ja nousi ensimmäistä kertaa historiansa aikana ylimmälle sarjatasolle. Jatkosarjassa Vesta jäi vain maalieron perusteella ulos puolivälieristä. 

## Runkosarja

Kahdeksan parasta valioliigaan, kolme heikointa jatkosarjaan. 

## Jatkosarjat

### Valioliiga

Kuusi parasta puolivälieriin.

### Bandyliigan jatkosarja

Kaksi parasta puolivälieriin.

## Puolivälierät

## Välierät

## Pronssiottelu

## Loppuottelu
Lauantaina 15. maaliskuuta klo 12.00 Helsinki, Oulunkylä.

## Lopulliset sijoitukset

Pistepörssin voitti WP-35:n Sami Laakkonen.

## Suomen mestarit
**Botnia-69:**  Ron Johnsson, Tomi Lehto, Jukka Korhonen, Iivo Wegelius, Tero Kumela, Timo Partanen, Petri Parviainen, Tuukka Tieksola, Jukka-Pekka Anttinen, Mikko Hiltunen, Marko Priitsku, Jukka Vauhkonen, Jari Hattunen, Jani Kaukolehto, Petri Laakso, Pauli Tammela, Teemu Hankala, Stefan Kämpe, Olli Snellman ja Tapio Tarvainen. Valmentaja: Pertti Koponen.

## Lähteet
Kuoleman joki

**Kuoleman joki** (*River of Death*) on vuonna 1989 ensi-iltansa saanut yhdysvaltalainen toimintaelokuva, jonka pääosassa esiintyy Michael Dudikoff.

## Juoni

Juuri ennen Kolmannen valtakunnan lopullista luhistumista, keskitysleirivangeilla kokeita tehnyt saksalainen lääkäri Manteuffel (Robert Vaughn) onnistuu pakenemaan Etelä-Amerikan viidakoihin. Vuosia myöhemmin viidakossa puhkeaa outo epidemia. Kovaotteinen opas John Hamilton (Dudikoff) palkataan opastamaan retkikunta epidemian lähteille, muinaisten inkojen pyhään kaupunkiin.
Manteuffel on perustanut sen raunioille uuden "tutkimuslaitoksen" josta käsin hän uusnatsiarmeijan ja kehittelemiensä virusten avulla aikoo valloittaa maailman ja perustaa "Neljännen valtakunnan"...

## Rooleissa

## Arvioita
*[[Video-opas|Video-oppaassa]]* vuodelta 1994 Bello Romano piti elokuvaa sekavana ja antoi sille yhden tähden viidestä, mikä vastaa sanallista arviota ”huono”.

## Lähteet
Charles M. Hammawa

**Charles M. Hammawa** (s. 1. lokakuuta 1962) on nigerialainen roomalaiskatolinen piispa. Hänet vihittiin papiksi Yolan hiippakuntaan 4. heinäkuuta 1987 ja nimitettiin Jalingon hiippakunnan piispaksi 16. huhtikuuta 2008. Piispaksi vihkiminen seurasi 4. heinäkuuta. Pääkonsekraattorina toimi Ignatius Ayau Kaigama, jota avustivat Renzo Fratini ja James Naanman Daman.

## Lähteet
Stephen Dami Mamza

**Stephen Dami Mamza** (s. 30. marraskuuta 1969) on nigerialainen roomalaiskatolinen piispa. Hänet vihittiin papiksi Maidugurin hiippakuntaan 13. huhtikuuta 1996 ja nimitettiin Yolan hiippakunnan piispaksi 18. helmikuuta 2011. Piispaksi vihkiminen seurasi 7. huhtikuuta. Pääkonsekraattorina toimi Augustine Kasujja, jota avustivat Charles M. Hammawa ja Oliver Dashe Doeme.

## Lähteet
Maldonado (departementti)

**Maldonado** on yksi Uruguayn departementeista. Sen pääkaupunki on Maldonado.
Departementin pinta-ala on 4&nbsp;793 km² ja vuonna 2009 arvioitu väkiluku oli 150&nbsp;780 henkeä.

Maldonado sijaitsee Uruguayn eteläosassa. Se on saanut nimensä luutnantti Francisco Maldonadolta, jonka espanjalaiset jättivät Maldonadonlahdelle vuonna 1530. Montevideon kuvernööri rakennutti alueelle linnoituksia 1700-luvun puolivälissä suojatakseen strategisesti tärkeitä seutuja Portugalin laajentumispyrkimyksiltä.

Departementin pohjoisosassa kasvatetaan karjaa. Länsi- ja eteläosat ovat maanviljelysaluetta, jossa kasvatetaan vehnää, maissia, auringonkukkia, kauraa ja perunaa. Maakunnassa on myös mineraalivaroja, etenkin Lavallejan seudulla. Asutus keskittyy rannikolle, missä käy myös paljon turisteja.

## Lähteet

## Aiheesta muualla
Barentsin alue

**Barentsin alue** käsittää maa-alueet Barentsinmeren ympärillä ja pohjoiskalotissa. Nimi otettiin käyttöön poliittisista syistä kansainvälisen yhteistyön vakiinnuttamiseksi Neuvostoliiton hajoamisen jälkeen. Alue ulottuu lännestä Norjan Nordlandista itään Novaja Zemljaan ja Uralvuoristoon ja etelään Pohjanlahteen sekä suuriin järviin Laatokkaan ja Äänisjärven. Alueella asuu kuusi miljoonaa ihmistä levittäytyneenä 1,75 miljoonan km²:n alueelle. Väestöstä kolme neljäsosaa asuu Venäjällä, ja saman verran pinta-alasta on Venäjällä.

Hankkeeseen kuuluu Barentsintie Norjan Bodøstä Ruotsin Haaparannan ja Suomen Tornion kautta Venäjälle Kuolan niemimaalle Murmanskiin.

Alueellinen yhteistyö, *Barentsin yhteistyö*, aloitettiin virallisesti 11. tammikuuta 1993 Norjan aloitteesta ulkoministeri Thorvald Stoltenbergin kaudella. Yhteistyöhön kuuluu kaksi pääorganisaatiota, Barentsin neuvosto (*Barents Euro-Arctic Council*, BEAC) joka on Suomen, Norjan, Venäjän ja Ruotsin hallitusten välinen yhteistyöelin, sekä Barentsin aluekomitea (*Barents Regional Committee*, BRC) joka koordinoi yhteistyötä alueneuvoston kokousten välillä.

Yhteistyötä vetävät neljä maata vuorotellen. Norjan osallistumista koordinoi Barentsin sihteeristö Kirkniemessä Finnmarkin läänissä. Ruotsin ja Suomen osallistumista hallinnoivat Ruotsissa lääninhallitukset Uumajassa Västerbottenin läänissä ja Luulajassa Norrbottenin läänissä sekä Suomen puolella maakuntaliitot Lapin maakunnassa Rovaniemellä Pohjois-Pohjanmaalla Oulussa ja Kainuussa Kajaanissa.

## Katso myös
*Arktinen neuvosto
*Lappi (*Sápmi*)

## Lähteet

## Aiheesta muualla
*Barents yhteinen tietoportaali 
*Barents Euro-Arctic Council (BEAC) ja Barents Regional Council (BRC)
*EU:n pohjoinen ulottuvuus
Zach Pfeffer

**Zachary ”Zach” Pfeffer** (s. 6. tammikuuta 1995 Dresher, Pennsylvania, Yhdysvallat) on yhdysvaltalainen jalkapalloilija, pelipaikaltaan keskikenttäpelaaja. Hän pelaa saksalaisen Hoffenheimin akatemiassa lainasopimuksella Major League Soccerin Philadelphia Unionista.

## Seurajoukkueura

Pfeffer pelasi juniorina Upper Dublinin, Cheltenhamin, YMS:n, Montgomery Unitedin ja FC Delcon joukkueissa. Toukokuussa 2010 hän liittyi pennsylvanialaisen Major League Soccer -seuran Philadelphia Unionin akatemiaan. Hän teki seuran kanssa ammattilaissopimuksen joulukuussa 2010, minkä myötä hänestä tuli Unionin ensimmäinen niin sanottu *homegrown player*. Ennen sopimuksen allekirjoittamista hän kävi harjoittelemassa myös saksalaisseura Hoffenheimin kanssa.

Kausilla 2011–2012 Pfeffer sai Unionissa peliaikaa pääasiassa harjoitusotteluissa ja MLS:n reserviliigassa. Ensiesiintymisensä MLS:ssä hän teki 16-vuotiaana 17. syyskuuta 2011 ottelussa Columbus Crew’tä vastaan. Tammikuussa 2013 Pfeffer lainattiin vuodeksi Hoffenheimiin, jossa hän pelaa aluksi alle 19-vuotiaiden joukkueessa.

## Maajoukkueura

Pfeffer on kuulunut Yhdysvaltain maajoukkueisiin alle 14-vuotiaiden tasolta alkaen. Kevätlukukauden 2010 hän vietti maan jalkapalloliiton IMG Soccer Academy -koulutusohjelmassa Bradentonissa Floridassa. Hän pelasi viisi ottelua alle 17-vuotiaiden maajoukkueessa, mutta ei mahtunut ikäluokan MM-kilpailuihin vuonna 2011 osallistuneeseen ryhmään.

## Lähteet

## Aiheesta muualla

* Zach Pfeffer Major League Soccerin sivustolla 
* Zach Pfeffer Hoffenheimin sivustolla
Stabat Mater (Haydn)

**Stabat Mater** on Joseph Haydnin katoliseen *[[Stabat Mater]]* -hymniin perustuva sävellys vuodelta 1767. Siitä tuli Haydnin elinaikana hänen tunnetuin hengellinen sävellyksensä, ja muun muassa Johann Adolf Hasse ylisti sitä.

Haydnin *Stabat Mater* esitetään sopraanosta, tenorista, altosta, bassosta, kuorosta ja orkesterista koostuvalla kokoonpanolla. Teoksen kolmestatoista osiosta viisi on kuorokohtauksia, seitsemän aarioita ja yksi duetto.

## Lähteet
Il pomo d’oro

**Il pomo d’oro** (*Kultainen omena*) on Antonio Cestin säveltämä prologin ja viisi näytöstä käsittävä ooppera. Sen libretto on Francesco Sbarran käsialaa. Teos kantaesitettiin hovin edessä Wienissä 1668. Teoksen pituuden johdosta esitys annettiin kahtena päivänä: 12. ja 14. heinäkuuta. Se järjestettiin Espanjan Margarita Teresan 17-vuotispäivän kunniaksi.

Oopperassa on kaikkiaan 47 roolia. Sen aiheena on Pariksen tuomio.
Juan Antonio Lavalleja

**Juan Antonio Lavalleja** (1784-1853) oli uruguaylainen kapinallinen ja poliitikko. Hän johti 33 sankariksi kutsuttua kapinallisten ryhmää, joka vuonna 1825 nousi kapinaan Brasiliaa vastaan ja julisti itäisen provinssin, nykyisen Uruguayn itsenäiseksi.

Lavalleja liittyi José Gervasio Artigasin joukkoihin 1811 ja osallistui taisteluihin vuoteen 1818, jolloin hän jäi sotavangiksi ja joutui Rio de Janeiroon vuoteen 1821 asti.

Lavalleja oli perustamassa kansallispuoluetta eli valkoisia (Blanco).

## Lähteet
Lyhtyahvenet

**Lyhtyahvenet** (Acropomatidae) on lyhtyahvenkalojen lahkoon kuuluva kalaheimo. Heimon lajeja elää kaikissa valtamerissä.

## Taksonomia ja anatomia
Lyhtyahveniin luetaan nykyisin kaksi sukua ja yhteensä noin 13 lajia. Ne ovat 10-40 sentin pituisia pitkänomaisia kaloja, joilla on suuret silmät ja suu. Selkäeviä on kaksi, joista etummainen on piikikäs. *Acropoma*-suvun lajeilla, kuten lyhtyahvenella (*Acropoma japonicum*), on valoelimiä, *Doederleinia*-suvun ainoalla lajilla ei. *Acropoma*-suvussa anus on poikkeuksellisen edessä, lähellä vatsaeviä.

Lyhtyahventen heimon taksonominen koostumus on vaihdellut ajan kuluessa. Aiemmin siihen on luettu 10 sukua ja noin 40 lajia, joista suurin osa on sitten erotettu uusiin heimoihin, tyynenmerenbasseihin (Malakichthyidae) ja parieväbasseihin (Synagropidae). Ennen lyhtyahvenet myös katsottiin osaksi ahvenkalojen lahkoa (Perciformes).
 
## Levinneisyys
Lyhtyahvenia tavataan melko harvinaisina Atlantista, Intian valtamerestä ja Tyynestämerestä. Ne ovat syvän veden kaloja, joiden elintavoista tiedetään hyvin vähän. Ne elävät  tyypillisimmin 300&ndash;400 metrin syvyydessä.

## Lähteet
The Brooding Soldier

**Saint Julien Memorial** eli **The Brooding Soldier** (suom. Saint Julienin muistomerkki) on ensimmäisessä maailmansodassa kuolleiden kanadalaisten muistoksi pystytetty muistomerkki. Muistomerkki sijaitsee Belgiassa Länsi-Flanderissa sijaitsevassa Sint-Juliaanin kylässä Langemark-Poelkapellessa. Se valmistui vuonna 1923.

## Aiheesta muualla
Zéphyrin Toé

**Zéphyrin Toé** (30. joulukuuta 1928 Toma – 25. marraskuuta 2013 Espanja) oli burkinalainen roomalaiskatolinen piispa. Hänet vihittiin papiksi Nounan hiippakuntaan 6. huhtikuuta 1958 ja nimitettiin sen piispaksi 5. heinäkuuta 1973. Piispaksi vihkiminen seurasi 25. marraskuuta. Pääkonsekraattorina toimi Paul Zoungrana, jota avustivat Jean-Marie Lesourd ja Eugène Abissa Kwaku.

Toé sai 14. huhtikuuta 2000 nimityksen Dédougun hiippakunnan piispaksi, jona hän toimi, kunnes jäi eläkkeelle 4. kesäkuuta 2005.

## Lähteet
Joseph Sama

**Joseph Sama** (s. 12. lokakuuta 1947 Dédougou) on burkinalainen roomalaiskatolinen piispa. Hänet vihittiin papiksi 12. heinäkuuta 1975 ja nimitettiin Nounan hiippakunnan piispaksi 14. huhtikuuta 2000. Piispaksi vihkiminen seurasi 28. lokakuuta. Pääkonsekraattorina toimi Zéphyrin Toé, jota avustivat Jean-Marie Untaani Compaoré ja Jean-Gabriel Diarra.

## Lähteet
Mahaminh Sakayamunee Visejchaicharn

**Mahaminh Sakayamunee Visejchaicharn** () on 92 metriä korkea patsas, joka esittää istuvaa Buddhaa. Patsas tunnetaan myös nimillä *Suuri Buddha* ja *Phra Buddha Maha Nawamin*. Patsas sijaitsee Ang Thongin kaupungissa Thaimaassa. Patsasta alettiin rakentaa vuonna 1990 ja se valmistui vuonna 2008. Patsas on tehty sementistä, joka on maalattu kullan väriseksi. Mahaminh Sakayamunee Visejchaicharn on Thaimaan suurin patsas.

## Aiheesta muualla
Karl Koller

**Karl Koller** (22. helmikuuta 1898 Glonn – 22. joulukuuta 1951 Glonn) oli saksalainen kenraali ja Luftwaffen esikuntapäällikkö toisessa maailmansodassa. Hän oli läsnä Adolf Hitlerin syntymäpäivillä 20. huhtikuuta 1945, kun puna-armeija lähestyi Berliiniä. Koller lähetti Hitlerin käskystä jäljelläolevat Luftwaffen koneet avustamaan Felix Steinerin joukkoja. Alfred Jodlin kerrottua hänelle Hitlerin itsemurha-aikeista Koller lähti Obersalzbergiin kertomaan asiasta Hermann Göringille. Sekä Göring, Koller ja Hans Lammers joutuivat SS-joukkojen määräämään kotiarestiin, mutta Koller vapautui Berchtesgadenissa. Koller ja Göring joutuivat yhdysvaltalaissotilaiden huostaan 7. toukokuuta Fischornin linnassa. Sodan jälkeen Koller joutui vangiksi Oxfordiin, mutta hänet vapautettiin vuonna 1947. Koller kirjoitti kokemuksistaan kirjan *Der letzte Monat* vuonna 1949. Koller kuoli kotikaupungissaan Glonnissa vuonna 1951.
Julio María Sanguinetti

**Julio María Sanguinetti Coirolo** (s. 1936) on uruguaylainen poliitikko, joka toimi maansa presidenttinä vuosina 1985–1990 ja 1995–2000.
Hän edustaa Colorado-puoluetta.

Sanguinetto on suorittanut arvosanan oikeustieteessä Montevideon yliopistossa. Hän on työskennellyt lehtimiehenä.

## Lähteet
Mao Zedongin patsas

**Mao Zedongin patsas** on patsas Mao Zedongin kunniaksi. Patsas sijaitsee Tianfun aukiolla Chengdun kaupungissa Sichuanin maakunnassa Kiinan kansantasavallassa. Patsas on 30 metriä korkea. Tyyliltään patsas edustaa sosialistista realismia.
Bandyliigakausi 2001–2002

**Jääpallon Bandyliigassa kaudella 2001-2002** pelattiin aluksi kolmentoista joukkueen yksinkertainen runkosarja, jonka jälkeen seitsemän parasta jatkoi valioliigassa ja loput kuusi bandyliigan jatkosarjassa. Valioliigan kuusi parasta ja jatkosarjan ensimmäinen jatkoivat pudotuspeleihin, valioliigan seitsemäs ja jatkosarjan kakkonen pelasivat karsintaottelun pudotuspeleihin pääsystä. Mikkelin Kampparit joutui luopumaan ennen kauden alkua sarjapaikastaan pelaajapulan takia.

Mestaruuden voitti Tornion Palloveikot. 

## Runkosarja

## Jatkosarjat

### Valioliiga

### Bandyliigan jatkosarja

Akilles selvisi pudotuspeleihin. Botnia karsintaan pudotuspelipaikasta. Syksyllä 2002 Vesta joutui luopumaan pääsarjapaikasataan. Syynä oli pelaajapula.

### Karsintaottelu

## Puolivälierät

## Välierät

## Pronssiottelu

## Loppuottelu

## Lopulliset sijoitukset

## Suomen mestarit
ToPV: Mikko Vanhainen, Sami Vanhainen, Jari Pihlajamaa, Jorma Salmela, Vesa Leino, Mikko Aarni, Marko Miinala, Pekka Hiltunen, Marko Veittikoski, Paulus Pörhölä, Rami Kekkonen, Tommi Nurkkala, Veli-Matti Körkkö, Jussi Harjuoja, Antti Ekman, Kari Salo, Jussi Karjalainen, Marko Herajärvi, Erkki Koivuranta, Jukka Ohtonen, Jukka Haarakoski, Jari Vaattovaara, Mika Jussila, Igor Zolotarev, Jari Tallgren. Valmentaja: Anders Strömbäck

Jari Vaattovaara oli paras maalintekijä, osumia 53. Samuli Niskanen, OLS voitti pistepörssin, pisteitä kertyi yhteensä 112.

## Lähteet
Jean-Gabriel Diarra

**Jean-Gabriel Diarra** (12. heinäkuuta 1945 – 28. lokakuuta 2019) oli malilainen roomalaiskatolinen piispa. Hänet vihittiin papiksi Sanin hiippakuntaan 30. joulukuuta 1972 ja nimitettiin sen piispaksi 18. marraskuuta 1987. Piispaksi vihkiminen seurasi 20. marraskuuta 1988. Pääkonsekraattorina toimi Jozef Tomko, jota avustivat Luc Auguste Sangaré ja Joseph Paul Barnabé Perrot.

## Lähteet
Georges Fonghoro

**Georges Fonghoro** (30. kesäkuuta 1958 Yélé – 22. syyskuuta 2016) oli malilainen roomalaiskatolinen piispa. Hänet vihittiin papiksi Moptin hiippakuntaan 30. joulukuuta 1987 ja nimitettiin sen piispaksi 30. elokuuta 1999. Piispaksi vihkiminen seurasi 8. tammikuuta 2000. Pääkonsekraattorina toimi Jean Zerbo, jota avustivat Jean-Gabriel Diarra ja Martin Albert Happe.

## Lähteet
Monumento a los Caidos por España

**Monumento a los Caidos por España** () tai **Obelisco** (suom. *Obeliski*) on muistomerkki, joka rakennettiin muistoksi espanjalaisille, jotka kuolivat 1808 vuonna käydyn sodan aikana Ranskaa vastaan. Muistomerkki sijaitsee Madridin kaupungissa Espanjassa. Muistomerkki paljastettiin vuonna 1840. Vuonna 1985 muistomerkin eteen lisättiin ikuinen liekki.

## Aiheesta muualla
Horacio Quiroga

**Horacio Quiroga** (1878–1937) oli uruguaylainen kirjailija, joka kirjoitti yli 200 novellia sekä näytelmiä ja runoja. Novelleissaan hän käsittelee paljon kuolemaa, ihmisten heikkouksia ja outoja tilanteita.

Viidakkoympäristöön sijoittamissaan kertomuksissa hän yliluonnollisuuksien ja kummallisuuksien avulla pyrkii esittämään ihmisen ja eläimen selviytymiskamppailua. Hän kuvaa taitavasti myös psyykkisiä sairauksia ja aistiharhoja. Häntä on verrattu Edgar Allan Poena ja häntä pidetään eteläamerikkalaisen fantasianovellin uranuurtajana. Häneltä ovat saaneet vaikutteita esimerkiksi Gabriel García Márquez latinalaisamerikkalaiseen maagiseen realismiinsa ja Julio Cortázar postmoderniin surrealismiinsa.

Quiroga matkusteli nuorena Euroopassa ja vietti pitkiä aikoja Argentiinassa, missä hän asui Buenos Airesissa. Hän teki retkiä viidakkoon Misionesin viidakkoalueelle, josta hän sai paljon aineistoa kertomuksiinsa.

## Suomennetut teokset
* *[[Viidakkotarinoita]]* (Cuentos de la Selva, 1918.) Suomentanut Antti Immonen. Helsinki: Alligaattori, 2014. .
* ”Höyhenpielus”, novelli, antologiassa *[[Kolmas maailma (kirja)|Kolmas maailma: uutta proosaa espanjankielisestä Amerikasta]]*, toim. ja suom. Matti Rossi, Helsinki: Tammi 1966

## Lähteet

## Aiheesta muualla
Judes Bicaba

**Judes Bicaba** (1947 Wakara – 19. elokuuta 2016) oli burkinalainen roomalaiskatolinen piispa. Hänet vihittiin papiksi Nouna-Dédougoun hiippakuntaan 12. heinäkuuta 1975 ja inkardinoitiin Dédougoun hiippakuntaan, kun se perustettiin 14. huhtikuuta 2000.

Bicaba sai 4. kesäkuuta 2005 nimityksen Dégoudoun piispaksi. Hänet konsekroi Anselme Titianma Sanonin ja Philippe Ouédraogon avustama Zéphyrin Toé 1. lokakuuta.

## Lähteet
Jean-Baptiste Tiama

**Jean-Baptiste Tiama** (s. 1955) on malilainen roomalaiskatolinen piispa. Hänet vihittiin papiksi 7. tammikuuta 1984 ja nimitettiin Sikasson hiippakunnan piispaksi 5. marraskuuta 1998. Piispaksi vihkiminen seurasi 13. helmikuuta 1999. Pääkonsekraattorina toimi Jean Zerbo, jota avustivat Jean-Gabriel Diarra ja Martin Albert Happe.

## Lähteet
Juan Carlos Onetti

**Juan Carlos Onetti** (1909 Montevideo – 1994) oli uruguaylainen kirjailija. Hän kirjoitti novelleja, joissa hän yhdisti fantasiaa ja realismia. Hänen teoksensa ovat usein pessimistisiä mutta mielikuvituksellisia.

## Elämä
Onetti syntyi Montevideossa. Hän jätti oppikoulunsa kesken ja teki hanttihommia parikymppiseksi, muutti sitten Argentiinan Buenos Airesiin, missä hän alkoi kirjoittaa sanomalehtijuttuja ja novelleja 1930-luvulla. Hän työskenteli uutistoimisto Reutersille sekä Uruguayssa että Argentiinassa. Hän oli arvostetun *[[Marcha]]*-viikkolehden päätoimittaja 1939–1942. Vuonna 1957 hänestä tuli Montevideon kaupunginkirjaston johtaja. Sotilasvallan aikaan hän joutui vankilaan ja mielisairaalaan. Vapauduttuaan 1975 hän muutti Madridiin ja haki Espanjan kansalaisuutta. 

## Ura
Onettin ensimmäistä pienoisromaania *El pozo* on pidetty maagisen realismin edeltäjänä ja ensimmäisenaä aidosti modernina eteläamerikkalaisena romaanina. Hän sai kansainvälistä mainetta vasta 1960-luvulla, kun eteläamerikkalainen kirjallisuus tuli muotiin Euroopassa. Vasta kun Onetti muutti Madridiin, hänen kirjojaan alettiin kääntää muille kielille.

Onetti suosi kaupunkielämän kuvausta ja piti maalaiselämän ja caucho-kulttuurin kuvaamista vanhanaikaisena.

Onetti sai Miguel de Cervantes -palkinnon vuonna 1980.

## Suomennetut teokset
* *Sitten kun* (*Cuando entonces*), suom. Inkeri Tuomikoski, Helsingissä: Otava 1991 

## Lähteet
San Diego Padres

**San Diego Padres** on yhdysvaltalainen ammattilaisbaseballjoukkue, joka pelaa Major Leaguen National Leaguessa. Joukkue perustettiin vuonna 1969, ja se on voittanut National Leaguen vuosina 1984 sekä 1998, mutta hävisi molempina kertoina World Seriesin.

Padres ja Los Angeles Angels of Anaheim ovat ainoat MLB:ssä pelaavat alkujaan kalifornialaiset seurat, sillä Dodgers ja Giants saivat alkunsa New Yorkissa, ja Athletics Philadelphiassa.

## Aiheesta muualla

*San Diego Padresin viralliset sivut
La Sexorcisto: Devil Music Volume One

__NOTOC__
**La Sexorcisto: Devil Music Volume One** on White Zombien kolmas studioalbumi, joka julkaistiin 31. maaliskuuta 1992. Se debytoi Yhdysvalloissa Billboard 200 -listan sijalla 26.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Rob Zombie – laulu
* Jay Yuenger – kitara
* Sean Yseult – basso
* Ivan de Prume – rummut
* Iggy Pop – puhe ( kappaleet 4 & 5)

## Arvostelut
* AllMusic: 

## Lähteet

## Aiheesta muualla
* 
*
Wangfujingin katedraali

**Wangfujingin katedraali** () tai **Pyhän Josefin Wangfujingin katedraali** on katedraali Wangfujingin lähellä Pekingin keskustassa Kiinan kansantasavallassa. Alkuperäinen kirkko rakennettiin vuonna 1655, mutta se tuhoutui maanjäristyksessä. Nykyinen kirkko rakennettiin vuonna 1904 uusrenessanssityylillä. Kirkko restauroitiin vuonna 1980 ja uudelleen vuonna 2000.

## Lähteet

## Aiheesta muualla
Vääryyttä!!1!

**Vääryyttä!!1!** on Apulannan single, joka julkaistiin 20. huhtikuuta 2011.

## Kappaleet
# Vääryyttä!!1!
# Vääryyttä!!1! (musiikkivideo)

## Lähteet
Georges Biard

**Georges Biard** M.Afr. (27. marraskuuta 1924 – 31. lokakuuta 2003) oli ranskalaissyntyinen, Malissa toiminut roomalaiskatolinen piispa. Hän syntyi Pariisissa, ja hänet vihittiin papiksi 1. helmikuuta 1950. Hänet nimitettiin Moptin hiippakunnan piispaksi 29. syyskuuta 1964. Piispaksi vihkiminen seurasi 2. helmikuuta 1965. Pääkonsekraattorina toimi Luc Auguste Sangaré, jota avustivat Jacques Le Cordier ja Jean-Baptiste-Étienne Sauvage.

Biard osallistui Vatikaanin toiseen kirkolliskokoukseen. Hän erosi tehtävistään Moptin piispana 12. huhtikuuta 1988.

## Lähteet